**Kúpna zmluva č. ...../.....**

**na dodanie**

**plášťov návštevníckych**

uzavretá § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „zmluva“)

**medzi zmluvnými stranami:**

**Kupujúci: Univerzitná nemocnica Martin**

 Kollárova 2, 036 59 Martin

Štatutárny orgán: Rada riaditeľov v zložení:

 MUDr. Dušan Krkoška, PhD., MBA – generálny riaditeľ

 doc. MUDr. Dalibor Murgaš, PhD. – medicínsky riaditeľ

 Ing. Stanislav Škorňa – ekonomický riaditeľ

V mene organizácie sú oprávnení konať najmenej dvaja členovia štatutárneho orgánu spoločne.

Zodpovedný za plnenie zmluvy: PharmDr. Eva Grozmanová, vedúcaNemocničnej lekárne

IČO: 00365327

DIČ: 2020598019

IČ DPH: SK2020598019

Bankové spojenie: Štátna pokladnica, č. účtu: 7000281377/8180

IBAN: SK84 8180 0000 0070 0028 1377

(ďalej len „**kupujúci**“)

a

**Predávajúci:** .......................................

 .......................................

Štatutárny orgán: .......................................

IČO: .......................................

DIČ: .......................................

IČ DPH: .......................................

Bankové spojenie: .......................................

Tel.: .......................................

Fax: .......................................

Spoločnosť zapísaná: v Obchodnom registri ...................., oddiel ...................., vložka číslo ....................

(ďalej len **„predávajúci**“)

(ďalej tiež spoločne označovaní aj ako „**zmluvné strany**“)

**Článok 1**

**Úvodné ustanovenie**

1.1. Zmluva sa uzatvára na základe výsledku verejného obstarávania postupom – dynamický nákupný systém, ktorý vyhlásil kupujúci ako verejný obstarávateľ dňa 24.04.2020 v Úradnom vestníku EÚ pod č. 2020/S 081-190495 a dňa 27.04.2020 vo Vestníku verejného obstarávania č. 88/2020 pod značkou 15767-MUT, v zmysle ustanovenia § 58 až § 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet Osobné ochranné pracovné pomôcky potrebné v súvislosti s ochorením COVID-19.

**Článok 2**

**Predmet zmluvy**

2.1. Predávajúci sa touto zmluvou zaväzuje dodať kupujúcemu za podmienok dohodnutých v tejto zmluve, vo vlastnom mene a na vlastnú zodpovednosť plášte návštevnícke (ďalej aj „predmet zmluvy“ alebo „tovar“) a kupujúci sa zaväzuje zaplatiť predávajúcemu za dodaný tovar cenu podľa tejto zmluvy.

2.2. Technická špecifikácia tovaru je uvedená v Prílohe č. 1 tejto zmluvy – Špecifikácia predmetu zákazky, sortiment, požadované množstvo a konečné jednotkové zmluvné ceny predmetu zmluvy sú špecifikované v Prílohe č. 2 tejto zmluvy – Ponukový list - cenník.

2.3. Predávajúci prehlasuje, že je vlastníkom tovaru a je oprávnený s ním nakladať za účelom jeho predaja podľa tejto zmluvy.

2.4. Predávajúci sa zaväzuje dodať tovar v súlade s ustanoveniami tejto zmluvy, súťažnými podkladmi a s výsledkom elektronickej aukcie, v plnom rozsahu a množstve, v dohodnutom termíne, v bezchybnom stave a dohodnutej kvalite, vyhotovení a umožniť jeho prevzatie. Predávajúci sa zaväzuje pri plnení predmetu zmluvy postupovať s odbornou starostlivosťou, dodržiavať príslušné všeobecne záväzné právne predpisy, ako aj podmienky určené v tejto zmluve.

2.5. Dodávka tovaru predávajúcim podľa tejto zmluvy zahŕňa aj zabezpečenie kompletizácie tovaru, jeho dopravy a vyloženia na mieste plnenia a poskytnutie všetkých relevantných súvisiacich písomných dokumentov.

**Článok 3**

**Podmienky dodania**

3.1. Predmet zmluvy bude predávajúci plniť v súlade s touto zmluvou, s termínom dodania tovaru nasledovne: 50% (5000 ks) požadovaného množstva do ............... dní (doplní uchádzač – najneskôr však do 7 dní) od nadobudnutia účinnosti tejto zmluvy a 50% (5000 ks) požadovaného množstva do ................ dní (doplní uchádzač – najneskôr však do 28 dní) od nadobudnutia účinnosti zmluvy.

3.2. Predávajúci je povinný dodať kupujúcemu predmet zmluvy v pracovných dňoch, v čase od 7.00 do 15.00 hod.

3.3. Miestom dodania je: Univerzitná nemocnica Martin, Nemocničná lekáreň, Kollárova 2, 036 59 Martin.

Kontaktnou osobou kupujúceho je PharmDr. Eva Grozmanová, vedúca nemocničnej lekárne, tel.: 043/4203504,e-mail: grozmanova@unm.sk, szm@unm.sk.

3.4. Kontaktnou osobou predávajúceho je ...................., tel. ...................., fax: ...................., e-mail: .................... (*doplní uchádzač*)

3.5. Kupujúci zabezpečí prístup do priestorov určených ako miesto dodania podľa bodu 3.3 tohto článku zmluvy pre osoby poverené predávajúcim na čas nevyhnutne potrebný na dodanie predmetu zmluvy.

3.6. Predávajúci je povinný pri dodávke tovarov v dodacom liste uviesť okrem povinných náležitostí aj číslo zmluvy, dodané druhy tovarov, ich množstvo, jednotkové a celkové ceny tovarov s a bez DPH.

3.7 Predávajúci je povinný pri dodávke tovarov predložiť certifikát CE k materiálu.

3.8. Splnením dodávky sa rozumie dátum riadneho odovzdania a prevzatia tovaru dohodnutým spôsobom v mieste dodania uvedené v tejto zmluve. Prevzatie tovaru potvrdzuje oprávnená osoba kupujúceho na dodacom liste, ktorý predloží predávajúci pri dodaní tovaru.

3.9. Predávajúci je povinný dodať tovar na miesto dodania tovaru na vlastné náklady tak, aby bola zabezpečená dostatočná ochrana pred jeho poškodením alebo znehodnotením.

3.10 Kupujúci má právo odmietnuť prevzatie tovaru a vrátiť ho na náklady predávajúceho v prípade, že sa predmet dodávky nezhoduje s predloženou zmluvnou ponukou predávajúceho a/alebo množstvo a druh sa nezhoduje s prílohou č. 2 zmluvy a/alebo, ak zistí preukázateľné vady dodaného tovaru a/alebo, nedostatočnú kvalitu tovaru a/alebo ak nebola dodávka realizovaná v dohodnutom termíne. Predávajúci je povinný na vlastné náklady dodaný tovar odviezť z priestorov kupujúceho a dodať mu nový tovar. O neprevzatí tovaru spíšu poverení zástupcovia zmluvných strán záznam, resp. protokol, z ktorého bude zrejmý dôvod, pre ktorý kupujúci dodávku odmietol prevziať a náhradný termín plnenia. Povinnosť dodať nový tovar platí v prípade, že kupujúci nevyužije právo odstúpiť od tejto zmluvy pre podstatné porušenie povinností v zmysle tejto zmluvy.

**Článok 4**

**Kúpna cena a platobné podmienky**

4.1. Kupujúci neposkytne predávajúcemu preddavok ani zálohu na predmet plnenia podľa tejto zmluvy.

4.2. Kúpna cena tovaru, vrátane rozpisu jednotlivých položiek predmetu zmluvy v prípade, ak je to relevantné, je stanovená vzájomnou dohodou zmluvných strán v zmysle zákona NR SR č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov. Takto stanovená cena za predmet zmluvy je uvedená v Prílohe č. 2 – Ponukový list - cenník, ktorá tvorí neoddeliteľnú súčasť tejto zmluvy.

4.3. Kúpna cena je stanovená ako pevná a úplná a zahŕňa v sebe všetky náklady, ktoré s plnením predmetu zmluvy bezprostredne súvisia (napr. kúpna cena tovaru, jeho doprava do miesta dodania, balné, atď.).

Predávajúci je oprávnený požadovať len také zmeny dohodnutej ceny, ktoré vyplývajú zo zmien daňových predpisov, najmä zmena výšky zákonnej sadzby DPH, a zo zmien colných predpisov.

4.4. Celková cena za predmet plnenia podľa tejto zmluvy je vo výške:

....................**EUR bez DPH (slovom:** ....................**EUR bez DPH),**

....................**EUR s DPH (slovom:** ....................**EUR s DPH).**

(*doplní uchádzač*)

4.5. Právo na zaplatenie kúpnej ceny vzniká predávajúcemu riadnym dodaním tovaru kupujúcemu podľa bodu 3.8 zmluvy.

4.6. Kupujúci je povinný uhradiť kúpnu cenu za tovar podľa tohto článku na základe faktúry riadne vystavenej predávajúcim a doručenej kupujúcemu. Predávajúci je oprávnený vystaviť faktúru po dodaní tovaru v zmysle bodu 3.8 zmluvy. Predmetom fakturácie bude len skutočne dodaný tovar ako aj skutočne dodané množstvo tovaru.

4.7. Zmluvné strany sa dohodli, že platba za plnenie sa realizuje výlučne bezhotovostným platobným stykom na základe faktúry doručenej predávajúcim a to vždy za riadne a včas poskytnuté plnenie.

4.8. Splatnosť faktúry je v zmysle ust. § 340b ods.5 zákona č. 513/1991 Z. z. Obchodného zákonníka v znení neskorších predpisov 60 kalendárnych dní odo dňa jej doručenia kupujúcemu. V pochybnostiach sa má za to, že faktúra bola doručená na 3. deň od jej odoslania predávajúcim.

4.9. Faktúra musí obsahovať náležitosti podľa platných právnych predpisov a tejto zmluvy. Prílohou faktúry vystavenej predávajúcim musí byť kópia dodacieho listu, okrem prípadov, kedy je faktúra doručená zároveň s dodacím listom. V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu na opravu alebo doplnenie. Predávajúci je povinný vystaviť novú faktúru a doručiť ju kupujúcemu, pričom lehota splatnosti plynie až od doručenia riadne vystavenej faktúry.

4.10. Zmluvné strany sa dohodli, že pohľadávky, ktoré vzniknú predávajúcemu z tohto zmluvného vzťahu, predávajúci nie je oprávnený postúpiť tretím osobám bez predchádzajúceho súhlasu kupujúceho. Postúpenie pohľadávok bez predchádzajúceho súhlasu kupujúceho je neplatné. Súhlas kupujúceho je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Článok 5**

**Zodpovednosť za vady a záručná doba**

5.1. Predávajúci je povinný dodať predmet zmluvy v množstve, sortimente a kvalite v súlade s touto zmluvou. Nebezpečenstvo škody na tovare a vlastnícke právo k tovaru prechádza na kupujúceho okamihom prevzatia tovaru dodaného na základe zmluvy.

5.2. Pri uplatnení zodpovednosti predávajúceho za vady dodaného tovaru sa postupuje v zmysle ustanovení § 422 až § 442 Obchodného zákonníka.

5.3. Kupujúci je povinný vady tovaru písomne oznámiť predávajúcemu bez zbytočného odkladu po ich zistení, najneskôr však do uplynutia záručnej doby, ktorá je určená výrobcom tovaru. Záruka sa nevzťahuje na nedostatky a vady, ktoré vznikli nesprávnou manipuláciou s tovarom.

5.4. Oznámenie kupujúceho o vadách obsahuje najmä:

1. a) označenie a číslo zmluvy,
2. b) názov, označenie a typ reklamovaného tovaru,
3. c) popis vady,
4. d) číslo dodacieho listu, príp. iné určenie času dodania,
5. e) voľbu nároku z vád tovaru kupujúcim.

5.5. Na účely tejto zmluvy sa oprávnenou reklamáciou rozumie každá reklamácia, ktorá sa týka vád dodaného tovaru.

5.6. Predávajúci sa zaväzuje vyriešiť oprávnenú reklamáciu najneskôr do 5 pracovných dní od doručenia oznámenia kupujúceho o vadách.

**Článok 6**

**Zmluvné sankcie**

6.1. V prípade omeškania predávajúceho s dodávkou tovaru je kupujúci oprávnený účtovať zmluvnú pokutu vo výške 0,05 % z celkovej kúpnej ceny s DPH za nedodané množstvo za každý, aj začatý deň omeškania.

6.2. V prípade dodania predmetu zmluvy v rozpore s prílohou č.1 tejto kúpnej zmluvy, resp. nedodaní zaplatí predávajúci kupujúcemu zmluvnú pokutu vo výške 5 % kúpnej ceny predmetu zmluvy.

6.3. Ak je kupujúci v omeškaní so splnením svojho peňažného záväzku podľa tejto zmluvy, je predávajúci oprávnený účtovať kupujúcemu úrok z omeškania v súlade s nariadením vlády č. 21/2013 Z.z. v platnom znení.

6.4. Ak je predávajúci v omeškaní s vybavením oprávnenej reklamácie vadného tovaru, je kupujúci oprávnený účtovať predávajúcemu zmluvnú pokutu vo výške 0,5 % z ceny s DPH vadného tovaru za každý aj začatý deň omeškania s vybavením reklamácie.

6.5 Uplatnením zmluvnej pokuty nie je dotknuté právo kupujúceho na náhradu vzniknutej škody.

6.6. Zmluvná pokuta je splatná do 15 dní odo dňa doručenia žiadosti o jej úhradu predávajúcemu.

**Článok 7**

**Subdodávky**

7.1. V prípade, ak predávajúci zabezpečuje časť plnenia predmetu zmluvy prostredníctvom svojich subdodávateľov, zodpovedá za riadne plnenie predmetu zmluvy tak, akoby ho zabezpečil v celom rozsahu sám.

7.2. Predávajúci garantuje spôsobilosť subdodávateľov pre plnenie predmetu zmluvy.

7.3. Predávajúci má právo na zmenu resp. na doplnenie nového subdodávateľa vo vzťahu k plneniu predmetu zmluvy, ktorého sa táto zmluva týka.

7.4. Ak predávajúci zmení, resp. doplní nového subdodávateľa je povinný najneskôr v deň, ktorý predchádza dňu účinnosti tejto zmeny aktualizovať znenie Prílohy č. 3 zmluvy a doručiť ju kupujúcemu spolu s písomným oznámením, v ktorom uvedie všetky podrobnosti týkajúce sa zmeny, resp. doplnenia nového subdodávateľa, pričom zmluvné strany sa zároveň výslovne dohodli, že pre prijatie zmeny, resp. doplnenie nového subdodávateľa sa nevyžaduje uzavretie samostatného písomného dodatku. Nedodržanie povinností stanovených predávajúcemu týmto ustanovením zmluvy sa považuje za podstatné porušenie zmluvných podmienok predávajúcim a zakladá právo kupujúceho odstúpiť od tejto zmluvy v súlade s článkom 9 bodom 9.1 tejto zmluvy. Predávajúci je zároveň povinný nahradiť škodu, ktorá vznikla kupujúcemu porušením tejto povinnosti.

7.5. V prípade zistenia, že subdodávateľ počas trvania tejto zmluvy nie je v súlade s ust. § 11 ods.1 ZVO, zapísaný v registri partnerov verejného sektora (v prípade ak je to relevantné), je kupujúci oprávnený od tejto zmluvy odstúpiť.

7.6. Predávajúci je povinný na požiadanie kupujúceho predložiť kupujúcemu všetky zmluvy uzavreté so subdodávateľmi v súvislosti s plnením podľa tejto zmluvy.

**Článok 8**

**Platnosť zmluvy**

8.1. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

8.2. Zmluva sa uzatvára na dobu určitú odo dňa jej účinnosti do splnenia dodávky tovaru, okrem ustanovení zmluvy, z obsahu ktorých vyplýva iná doba platnosti a účinnosti.

8.3. Platnosť tejto zmluvy je možné ukončiť pred uplynutím doby uvedenej v bode 8.2:

a) dohodou zmluvných strán,

b) odstúpením od zmluvy z dôvodov upravených v zákone alebo v zmluve.

Ukončenie zmluvy odstúpením od zmluvy môže nastať pre podstatné porušenie zmluvných podmienok.

**Článok 9**

**Odstúpenie od zmluvy**

9.1. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane, pokiaľ v oznámení o odstúpení nie je ustanovený iný dátum skončenia zmluvy. Odstúpením od zmluvy zmluva zaniká. Odstúpením od zmluvy nie je dotknuté právo na náhradu škody a na úhradu zmluvnej pokuty, na ktorej vznikol nárok pred odstúpením od zmluvy.

9.2. Spôsob odstúpenia od zmluvy sa riadi ustanoveniami § 345 a nasl. Obchodného zákonníka, ak v tejto zmluve nie je dohodnuté niečo iné.

9.3. Zmluvné strany označujú za podstatné porušenie zmluvy najmä, nie však výlučne, porušenie nasledujúcich zmluvných povinností:

1. a) nedodanie tovaru predávajúcim riadne a včas a v kvalite podľa podmienok dohodnutých v zmluve ako aj prílohe č. 1 a 2 tejto zmluvy,
2. b) neodstránenie vád tovaru predávajúcim za podmienok uvedených v tejto zmluve ani v nato poskytnutej dodatočnej lehote,
3. c) neprevzatie tovaru kupujúcim v súlade s touto zmluvou riadne a včas, neuhradenie kúpnej ceny kupujúcim v súlade s touto zmluvou riadne včas,
4. d) jednostranné nerelevantné navýšenie cien zo strany predávajúceho.

9.4. Kupujúci je v prípade, ak to vzhľadom na charakter a povahu predmetu tejto zmluvy je relevantné, oprávnený od tejto zmluvy odstúpiť v celom rozsahu aj vtedy,ak mu predávajúci písomne oznámi, že nie je z objektívnych alebo subjektívnych dôvodov schopný plniť dodávky zmluvného tovaru alebo dodávky niektorého jeho druhu podľa tejto zmluvy.

9.5. Kupujúci je tiež oprávnený okamžite odstúpiť od zmluvy:

 a) ak predávajúci, resp. subdodávatelia neboli v čase uzavretia zmluvy zapísaní v registri partnerov verejného sektora alebo ak boli počas trvania zmluvy vymazaní z registra partnerov verejného sektora,

 b) ak v súlade so zákonom č. 315/2016 Z. z. v platnom znení registrujúci orgán rozhodne o výmaze predávajúceho z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní.

Ustanovenie bodu 9.5. je kupujúci oprávnený využiť v prípade, ak predávajúci resp. subdodávateľ má povinnosť byť zapísaný v registri partnerov verejného sektora v súlade so zákonom č. 315/2016 Z. z.

9.6. Predávajúci vyhlasuje a zaväzuje sa, že predmet plnenia nebude obsahovať právne vady. V prípade vzniku právnych vád na tovare je kupujúci oprávnený odstúpiť od tejto kúpnej zmluvy a predávajúci povinný uhradiť kupujúcemu škodu vyniknutú z titulu plnenia dodávky s právnymi vadami.

9.7 Odstúpenie od zmluvy sa považuje za doručené v deň, kedy druhá zmluvná strana prevzala zásielku obsahujúcu odstúpenie. V prípade, že toto odstúpenie od zmluvy druhá strana odmietla prevziať alebo jej nebolo doručené z iného dôvodu, považuje sa odstúpenie za doručené v deň kedy sa zásielka vrátila odosielajúcej zmluvnej strane za podmienky, že bola odoslaná na adresu druhej zmluvnej strany uvedenú v zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení odstúpenia sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami, s výnimkou oznámenia o zmene adresy.

**Článok 10**

**Osobitné ustanovenia**

10.1. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie zmluvy, a to najmä údajov uvedených v úvode tejto zmluvy.

10.2. Predávajúci sa zaväzuje, že:

1. a) nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto zmluvy,
2. b) informácie a podklady poskytnuté kupujúcim alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.

**Článok 11**

**Záverečné ustanovenia**

11.1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku k tejto zmluve. Dodatok k tejto zmluve nesmie byť uzatvorený v rozpore s touto zmluvou a so ZVO.

11.2. Pokiaľ niektoré z ustanovení tejto zmluvy je neplatné alebo neúčinné alebo nevynútiteľné, nemá to vplyv na platnosť, účinnosť alebo vynútiteľnosť jej ostatných ustanovení. V prípade, že niektoré z ustanovení tejto zmluvy je neplatné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá ich pôvodnej vôli.

11.3. Právne vzťahy neupravené touto zmluvou sa riadia najmä príslušnými ustanoveniami Obchodného zákonníka a súvisiacich platných právnych predpisov Slovenskej republiky.

11.4. Zmluvné strany sa dohodli, že prípadné spory vyplývajúce z tejto zmluvy, budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky.

11.5. Zmluvné strany súhlasia so zverejnením obsahu tejto zmluvy v Centrálnom registri zmlúv Úradu vlády Slovenskej republiky na príslušnej webovej stránke (www.crz.gov.sk).

11.6. Zmluva je vyhotovená v štyroch vyhotoveniach, pričom predávajúci dostane dve vyhotovenia a kupujúci dve vyhotovenia.

11.7. Neoddeliteľnou súčasťou zmluvy sú prílohy:

Príloha č. 1 - Špecifikácia predmetu zákazky

Príloha č. 2 - Ponukový list - cenník

Príloha č. 3 - Zoznam subdodávateľov

V Martine dňa .................... V ....................dňa ....................

Za kupujúceho: Za predávajúceho:

 ...................................................... ......................................................

 meno, funkcia

 ......................................................

**Príloha č. 1 ku KZ – Špecifikácia predmetu zákazky**

* *opis predmetu zmluvy v zmysle prílohy č.1 súťažných podkladov*
* Požaduje sa dodať tovar nový, nepoužívaný a nepoškodený.

Súčasťou dodávky bude zabezpečenie kompletizácie tovaru, jeho doprava a vyloženie na mieste plnenia, poskytnutie všetkých relevantných súvisiacich písomných dokumentov. (Certifikát CE k materiálu)

|  |  |
| --- | --- |
| **Požadovaný minimálny technicko-medicínsky parameter / opis / požadovaná hodnota**  | **Vlastný návrh na plnenie predmetu zákazky***(uviesť konkrétny parameter tovaru,**príp. áno/nie ak je to relevantné)* |
| 1. Plášť návštevnícky:
 |  |
| * nesterilný, určený na jednorázové použitie
 |  |
| * vyrobený z netkanej textílie typu spunbond PP min. 20g/m2
 |  |
| * strih zavinovací
 |  |
| * viazaný na úväzky vzadu (2 páry šnúr – na krku a v páse)
 |  |
| * rukávy ukončené gumičkou
 |  |
| 1. Farba: zelená, modrá alebo biela
 |  |
| 1. Veľkosť: XL
 |  |
| 1. Množstvo: 10 000 ks
 |  |

|  |  |  |  |  |
| --- | --- | --- | --- | --- |
| **Príloha č. 2 ku KZ** |  |  |  | **Ponukový list - cenník** |
|  |  |  |  |  |  |  |
| **Predmet zákazky: „Plášť návštevnícky"** |
|  |  |  |  |  |  |  |
| Referenčné alebo katalógové číslo | Obchodný názov | Množstvo | Jednotková cena v € bez DPH | Sadzba DPH v %  | Celková cena za položku predmetu zákazky v € bez DPH | Celková cena za položku predmetu zákazky v € s DPH |
| x | x | 10 000 ks | x | x | x | x |
|  | **Cena za celý predmet zákazky v € bez DPH** | x |   |
|  | **Cena za celý predmet zákazky v € s DPH** |  | x |
|  |  |  |  |  |  |  |
| V ......................... , dňa : .......................... |  |  |  |  |  |
|  |  |  |  |  |  |  |
| Obchodné meno uchádzača : ............................................................................................. |  |  |
|  |  |  |  |  |  |  |
| Adresa alebo sídlo uchádzača: ............................................................................................. |  |  |
|  |  |  |  |  |  |  |
|  |  |  |  |  |  |  |
| Podpis uchádzača, jeho štatutárneho |  |  |  |  |  |
| orgánu alebo zástupcu uchádzača: ........................................ |  |  |
|  |  |  |  |  |  |  |
| **Vysvetlivky: x - doplní uchádzač** |  |  |  |  |  |

**Príloha č. 3 ku KZ – Identifikácia subdodávateľov:**

Predmet zákazky: Plášť návštevnícky

ZOZNAM SUBDODÁVATEĽOV a PODIEL SUBDODÁVOK

V súlade s ustanovením § 41 Zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra

2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia

3. uvedenie predmetu subdodávky

4. percentuálny podiel zákazky zabezpečovaný subdodávateľom.

|  |  |  |  |  |  |
| --- | --- | --- | --- | --- | --- |
| **P. č.** | **Subdodávateľ** | **Údaje o osobe oprávnenej konať za subdodávateľa\*** | **Predmet subdodávky** | **% podiel subdodávok** | **Hodnota alebo podiel zákazky s pravdepodobným subdodávateľským plnením tretími stranami v EUR bez DPH** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

\* údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia budú doplnené úspešným uchádzačom najneskôr v čase podpisu zmluvy.

V:

Dňa:

 ......................................................

 meno, funkcia\*\*

\*\* podpísané uchádzačom t. j. osobou/osobami oprávnenými konať v mene uchádzača v súlade s dokladom o oprávnení podnikať, resp. podpísané zástupcom uchádzača, oprávneným konať v mene uchádzača; v tom prípade je potrebné predložiť adekvátne písomné plnomocenstvo pre zástupcu uchádzača, podpísané uchádzačom t. j. osobou/osobami oprávnenými konať v mene uchádzača, v súlade s dokladom o oprávnení podnikať